b'\n_START_ARTICLE_\nAttentatet mot Charlie Hebdo\n_START_PARAGRAPH_\nAttentatet mot Charlie Hebdo fant sted 7. januar 2015 da redaksjonen i avisen\xc2\xa0Charlie Hebdo\xc2\xa0i Paris\xc2\xa0ble\xc2\xa0angrepet av to maskerte menn som var bev\xc3\xa6pnet med automatv\xc3\xa5pen. Den tiltvang seg adgang til redaksjonslokalene, hvorp\xc3\xa5 de skj\xc3\xb8t omkring seg mens de ropte \xc2\xabAllahu Akbar\xc2\xbb (\xc2\xabAllah er stor\xc2\xbb). Det lyktes gjerningsmennene \xc3\xa5 flykte fra stedet, etter at de hadde myrdet 13 og s\xc3\xa5ret 11 personer. Politiet opplyste senere samme dag at de mistenkte var de to br\xc3\xb8drene Said og Cherif Kouachi, som var f\xc3\xb8dt og oppvokst i Frankrike, og hvis foreldre hadde innvandret til Frankrike fra Algerie. Politiet jaktet p\xc3\xa5 br\xc3\xb8drene i over to d\xc3\xb8gn, inntil de om formiddagen 9. januar\xc2\xa0forskanset seg i et trykkeri i byen Dammartin-en-Go\xc3\xable\xc2\xa0med et gissel. Samme dag oppsto en annen gisseltagning et annet sted i Paris, i et j\xc3\xb8disk supermarked i bydelen Porter de Vicennes. I en aksjon som involverte 88.000 politi- og milit\xc3\xa6rmannskaper omringet myndighetene begge bygningene i flere timer. Rundt klokken 17 koordinerte styrkene innsatsen og stormet bygningene; f\xc3\xb8rst den hvor Kouachi-br\xc3\xb8drene var, her slapp gisselet levende ut, mens begge br\xc3\xb8drene ble drept. Kort tid etter stormet politiet supermarkedet og reddet flere av gislene ut. Fire gisler d\xc3\xb8de og gisseltageren, Amedy Coulibaly, ble drept under aksjonen. Senere p\xc3\xa5 kvelden tok terrorgruppen\xc2\xa0al-Qaeda\xc2\xa0p\xc3\xa5 seg ansvaret for Charlie Hebdo-massakren.'